De to skolene disponerer store idrettsanlegg rett sør for Prinsdal skole, bestående av to store fotballbaner der den ene er skøytebane om vinteren, en tennisbane og en innehall der elevene har gymtimer. Anleggene eies av Hauketo Idrettsforening. I Grønliåsen er det opplyste skiløyper på henholdsvis 3 og 5 kilometer. En kort avstikker av «lysløypa» fører til Bjørndal, som ligger på andre siden av skogen.